ಜ್ಯೂರಿಕ್

ಜ್ಯೂರಿಕ್ (Zürich or Zurich, ಜರ್ಮನ್ ಬಾಸೆಡ್ ಉಚ್ಚಾರ - "ಸ್ಯೂರಿಶ್") ನಗರ  ಸ್ವಿಟ್ಜರ್'ಲ್ಯಾಂಡ್ (ಸ್ವಿಸರ್'ಲ್ಯಾಂಡ್; Switzerland)  ದೇಶದ ಮಾತೆರ್ದ್ ಮಲ್ಲ ವಾಣಿಜ್ಯ ನಗರ ಅಂಚನೆ ಜ್ಯೂರಿಕ್  ಕೇಂಟೋನು(ರಾಜ್ಯ)ದ ರಾಜಧಾನಿ. ಉಂದು ಸ್ವಿಸರ್'ಲ್ಯಾಂಡ್ ದೇಶದ ಉತ್ತರನಡು ಭಾಗೊಡು, ಜ್ಯೂರಿಕ್ ಕೆದುತ ವಾಯುವ್ಯ ಕೊಡಿತಲ್ಪ ಉಂಡು. ಜ್ಯೂರಿಕ್ ಮುನಿಸಿಪಾಲಿಟಿಡ್ ಅಂದಾಜಿ 400,028 ನಿವಾಸಿಲು, ನಗರ ಸಮುಚ್ಚಯೊಡು ಅಂದಾಜಿ 1.315 ಮಿಲಿಯನ್  ಬುಕ್ಕೊ ಜ್ಯೂರಿಕ್ ಮೆಟ್ರೋಪಾಲಿಟನ್ ಪ್ರದೇಶೊಡು  1.83 ಮಿಲಿಯನ್.  ಜನಸಂಖ್ಯೆ ಉಂಡು.ಜ್ಯೂರಿಕ್ ನಗರ ರೈಲ್ವೇ, ರಸ್ತೆ ಬುಕ್ಕೊ ವಾಯು ಸಾರಿಗೆಲೆನ ಮುಖ್ಯಬಿಂದು ಆದುಂಡು. ಜ್ಯೂರಿಕ್ ವಿಮಾನ ನಿಲ್ದಾಣ ಬುಕ್ಕೊ ರೈಲ್ವೇ ನಿಲ್ದಾಣ ಸ್ವಿಸರ್'ಲ್ಯಾಂಡ್ ದೇಶೊಡೆ ಅತಿನಿಬಿಡ, ಓಡಿದಾಂತಿನ ನಿಲ್ದಾಣೊಲಾದುಲ್ಲಾ.

ಸುಮಾರಾದ್  2,000  ವರ್ಷದ ಪಿರಾವುಡು ರೋಮನೆರ್ ಸ್ಥಾಪನೆ ಮಲ್ತಿನ ಊರು ಜ್ಯೂರಿಕ್. ರೋಮನೆರ್ ಈ ಊರುಗು, ಕ್ರಿಸ್ತಪೂರ್ವ 15 ಇಸವಿಡು, "ಟೂರಿಕಂ" (Turicum)  ಇಂದ್ ಪಣೊಂದಿತ್ತೆರ್. ಆಂಡಾ ದಿಂಜ ಪ್ರಾಚೀನ ಮಾನವರೆನ ನಿವಾಸೊಲು ಈ ಭೂಭಾಗೊಡು ಅಂದಾಜಿ 6,400 ವರ್ಷೊಲೆನ ಪಿರಾವುಡೇ ಇತ್ತಾ ಇಂದ್ ಪಣ್ಪೆರ್.  ಮಧ್ಯಕಾಲೀನ ಯುಗೊಟು ಜ್ಯೂರಿಕ್  ಒಂಜಿ ಸ್ವತಂತ್ರ ಅರಸೊತ್ತಿಗೆದ ಸ್ಥಾನ ಪಡೆವೊಂದಿತ್ತ್ಂಡ್.  1519 ಇಸವಿಡ್  ಜ್ಯೂರಿಕ್ ನಗರ  ಹುಲ್ಡ್'ರಿಕ್  ಝ್ವಿಂಗ್ಲಿ   ( Huldrych Zwingli.  ). ಪನ್ಪುನರೆನ ಮುತಾಲಿಕೆಡ್  ಯುರೋಪ್ ಖಂಡೊಡು  ಪ್ರೊಟೆಸ್ಟಂಟ್ ಕ್ರಿಸ್ತಧರ್ಮ ಪರಿವರ್ತನೆದ ಮೂಲ ಕೇಂದ್ರವಾದ್  ಬುಳೆದ್ ಬತ್ತ್ಂಡ್.

ಜ್ಯೂರಿಕ್'ದ ಅಧಿಕೃತ ಬಾಸೆ ಜರ್ಮನ್ (German) ಆಂಡ ದಿಂಜ ಜನ ಪಾತೆರುನಿ  ಜ್ಯೂರಿಕ್ ಜರ್ಮನ್ ಪನ್ಪುನ  ಅಲೆಮನ್ನಿಕ್  ರೂಪದ ಸ್ವಿಸ್-ಜರ್ಮನ್ ಪಾತೆರ. ಫ್ರೆಂಚ್ ಬುಕ್ಕೊ ಇಟಾಲಿಯನ್ ಬಾಸೆ ಬಾಸೆ ಪಾತೆರುನಕುಲಾ ಉಲ್ಲೆರ್. ಜ್ಯೂರಿಕ್ ನಗರೊಡು ದಿಂಜ ವಸ್ತುಸಂಗ್ರಹಾಲಯೊಲು ಬುಕ್ಕೊ ಕಲಾನಿಕೇತನೊಲೆನ್ ತೂವೊಲಿ. ಉಂದೆಟ್, ಸ್ವಿಸ್ ರಾಷ್ಟ್ರೀಯ ಮ್ಯೂಸಿಯಂ ಬುಕ್ಕೊ ಕುಂಸ್ಟ್'ಹೌಸ್ ( Kunsthaus.Museums and galleries zurich-relocation.ch. Retrieved 10 March 2010 ) ಸೇರುಂಡು. ಶಾಸ್ಪಿಯೆಲ್'ಹೌಸ್ ಜ್ಯೂರಿಕ್ (Schauspielhaus Zürich ) ಪನ್ಪುನವು ಜರ್ಮನ್ ಭಾಷಾಜಗತ್ತ್'ದ ಒಂಜಿ  ಅತಿ ಪ್ರಮುಖ ನಾಟ್ಯಮಂದಿರ ಆದುಂಡು.Zürich Culture  worldtravelguide.net. Retrieved 10 March 2010

 ವಿಶ್ವದ ಪ್ರಮುಖ ಆರ್ಥಿಕ ನಗರಿ 
ಜ್ಯೂರಿಕ್ ಒಂಜಿ ಪ್ರಮುಖ ವಿಶ್ವಮಟ್ಟದ ನಗರಿ ಅತ್ತಾಂದೆ, ಜನಸಂಖ್ಯೆ ಕಡಮೆ ಇತ್ತ್ಂಡಲಾ  ಲೋಕೊದ ಒಂಜಿ ಮಾಮಲ್ಲ ಆರ್ಥಿಕ ಕೇಂದ್ರೊದ ಸ್ಥಾನೊಡು ಉಂಡು..World's 10 Most Powerful Cities prlog.org. Retrieved 10 March 2010  ಈ ನಗರ  ದಿಂಜ ಸಂಖ್ಯೆದ ಆರ್ಥಿಕ ಸಂಸ್ಥೆಲು ಬುಕ್ಕೊ ಬ್ಯಾಂಕ್ ಕಂಪೆನಿಲೆಗ್ ಮೂಲಸ್ಥಾನವಾದುಂಡು.ಸ್ವಿಸರ್'ಲ್ಯಾಂಡ್ ದೇಶದ ಹೆಚ್ಚಿನ ಸಂಶೋಧನೆ ಬುಕ್ಕೊ ಬುಲೆವಣಿಗೆದ ಕೇಂದ್ರೋಲು  ಜ್ಯೂರಿಕ್'ಡ್ ನಿಲೆಯಾತಾ. ಕಡಮೆ ತೆರಿಗೆ ಉಪ್ಪುನ ಕಾರಣ ವಿದೇಶಿ ಕಂಪೆನಿಲು ಮುಲ್ಪ ಮುಖ್ಯಕಾರ್ಯಕೇಂದ್ರೊಲೆನ್ ಸ್ಥಾಪನೆ ಮಲ್ತೊಂದಾ. ಮೋನಾಕಲ್ ಸಂಸ್ಥೆ (Monocle's 2012 ) ಮಲ್ತಿನ ಜೀವನ ಗುಣಮಟ್ಟ ಸಮೀಕ್ಷೆಡ್ ("Quality of Life Survey") ಜ್ಯೂರಿಕ್ ನಗರ  ಮೂಲಸ್ಥಾಪನೆಗ್ ವಿಶ್ವದ ಅಗ್ರ 25 ನಗರೊಲೆಡ್ ಪ್ರಥಮ ಸ್ಥಾನ ಪಡೆದ್ಂಡ್.

2006-2008 ವರ್ಷಲೆನ ನಡುಟು ಆಯಿನ ಮಸ್ತ್ ಸಮೀಕ್ಷೆಲೆಡ್ ಜ್ಯೂರಿಕ್ ನಗರ ವಿಶ್ವೊಡು ಅತ್ಯುತ್ತಮ ಜೀವನ ಗುಣಮಟ್ಟದ ನಗರ ಅತ್ತಂದೆ, ಸಮಗ್ರ ಸ್ವದೇಶಿ ಉತ್ಪಾದನೆ (ಜಿ.ಡಿ.ಪಿ)ದ ದೃಷ್ಟಿ ಕೋನೊಡ್ ಯುರೋಪ್ ಖಂಡದ ಮಾಮಲ್ಲ ಶ್ರೀಮಂತ ನಗರ ಪನ್ಪುನ ಬಿರ್ದಪಡೆವೊಂದು ಉಂಡು..Mercer – Quality of Living global city rankings 2009 – Mercer survey, 28 April 2009 ಆರ್ಥಿಕ ಗುಪ್ತಮಾಹಿತಿ ದಳ ( Economist Intelligence Unit ) ನಡಪಾಯಿನ ವಿಶ್ವ ಬದುಕುದ ಗುಣತ ಕ್ರಮಾಂಕ ಸಮೀಕ್ಷೆಡು (Global Live-ability Ranking ) ಜ್ಯೂರಿಕ್ ವಿಶ್ವದ  ಬದುಕೆರೆ ಅತಿ ಯೋಗ್ಯ  ಪತ್ತ್ (10) ನಗರೊಲೆನ ಪಟ್ಟಿಡ್ ಜಾಗ ಪಡೆವೊಂದುಂಡು.

 ಪುದರ್ 
 ಸ್ವಿಸ್ ಜರ್ಮನ್ ಬಾಸೆಡ್ ನಗರದ ಪುದರ್'ನ್  ಜ್ಯೂರಿಕ್ (Zürich)  ಪಂಡ್‌ದ್ಬರೆಪೆರ್. ಉಚ್ಚಾರಣೆ  "ಸ್ಯೂರಿಶ್" ಇಂದ್. [ˈtsyːrɪç] (link=File:De-Zürich.ogg|11x11px|About this sound ಕೇಣುಲೆ ). ಸ್ಥಳೀಯ ಜ್ಯೂರಿಕ್ ಜರ್ಮನ್ ಬಾಸೆಡ್  ಬರೆನಗ ಜ್ಯೂರಿಕರ್(ರಿನ್) (Zürcher(in)) ಇಂದ್ ಬರೆಂಡಲಾ ಉಚ್ಚಾರ ಮಲ್ಪುನಗ  ಕಡೆತ "ಕ್" ವ್ಯಂಜನ  ದಾಂತೆ "ಜ್ಯೂರಿ" (Züri) ಪಂಡ್‌ದ್ಪಣ್ಪಿನ ರೂಡಿ. ಅಂಚನೆ, ಫ್ರೆಂಚ್ ಬಾಸೆಡ್ 'ಜ್ಯೂರಿಕ್', ಇಟಾಲಿಯನ್ ಬಾಸೆಡ್ 'ಜ್ಯೂರಿಗೊ', ರೋಮಾಂಶ್ ಬಾಸೆಡ್ 'ಟ್ಯೂರಿತ್ಗ್' ಪನ್ಪುನ ರೂಡಿ ಉಂಡು. ಇಂಗ್ಲಿಷ್ ಬಾಸೆಡ್ ಜ್ಯೂರಿಕ್ (Zurich ; Zuerich) ಪಂಡ್‌ದ್ತರೆಬೊಟ್ಟುಲು (umlaut) ದಾಂತೆ ಬರೆಪಿನ ಉಂಡು.

 ಟಿಪ್ಪಣಿಲು ಬುಕ್ಕೊ ಉಲ್ಲೇಕೊ 

ವರ್ಗೊ:ನಗರರೊಲು
ವರ್ಗೊ:ಭೂಗೋಳ
ವರ್ಗೊ:ದೇಶೊಲು
ವರ್ಗೊ:ಯುರೋಪ್ ಖಂಡ
ವರ್ಗೊ:ಯುರೋಪ್